Lífeyrisgreiðslur sem fólk sem búsett er á Norðurlöndunum fær frá Íslandi eru undantekningarlaust skattskyldar og skattlagðar hér á landi . Reglur tvísköttunarsamninga sem Norðurlöndin hafa gert með sér kveða á um að lífeyrisgreiðslur eru alltaf skattlagðar í landinu þar sem lífeyririnn er greiddur . Mikið er um tilflutning fólks á milli landa , ekki síst innan Norðurlandanna og frá Íslandi til suðurhluta Evrópu . Samkvæmt upplýsingum embættis ríkisskattstjóra er talsvert spurt um skattlagningu lífeyrisgreiðslna í þessu samhengi . Ísland hefur gert tvísköttunarsamninga við 45 lönd . Slíkir samningar eru gerðir til að komast hjá því að sömu eignir og tekjur verði skattlagðar í tveimur löndum . Kveðið er á um hvar megi skattleggja tilteknar eignir og tekjur og hvort landið hefur skattlagningarréttinn . Alltaf er miðað við skráð lögheimili .